Motor
Amerikában kirándul a trabantos, de elromlik az autója. Beviszi egy szervizbe. A szerelő megnézi, és azt mondja, jöjjön vissza másnap, addigra készen lesz. Úgy is történik. A trabantos beül, hogy kipróbálja. Ahogy elfordítja az indítókulcsot, a trabi visító füstölgő kerekekkel, száznyolcvannal elhúz vagy két kilométert, leblokkol, majd ugyanilyen módon hátrafelé is végrehajtja a produkciót. ... A sofőr elképedve száll ki, és odafordul a szerelőhöz: - Hu! Ez szuper lett, csak azt nem értem, miért megy egyszer előre, aztán meg ugyanannyit hátra? A szerelő felnyitja a motorháztetőt, majd fejet vakarva megszólal: - Elnézést uram, de csak egy Buick ablaktörlőmotort tudtam beletenni.